श्री शाह ने कहा कि कर्नाटक में कांग्रेस की सिद्धारमैया सरकार बनने के बाद जिस प्रकार से एक-के-बाद-एक भारतीय जनता पार्टी एवं राष्ट्रीय स्वयंसेवक संघ के कार्यकर्ताओं का जो सिलसिला चला है, वह भर्त्सनीय है। उन्होंने कहा कि पिछले चार सालों में कर्नाटक में 24 से ज्यादा भाजपा एवं संघ के कार्यकर्ताओं की हत्या हुई है जिसमें अधिकाँश संख्या ओबीसी कार्यकर्ताओं की है। उन्होंने कहा कि कर्नाटक में श्री येदुरप्पा जी के नेतृत्व में भारतीय जनता पार्टी की सरकार बनते ही पार्टी कार्यकर्ताओं के हत्यारों को जेल की सीखचों के पीछे पहुंचाया जाएगा और संवैधानिक तरीके से कठोर से कठोर सजा दिलाने का प्रावधान किया जाएगा।